O‘zbekistonda 1 kvadrat kilometr yer maydoniga qancha aholi soni to‘g‘ri kelishi to‘g‘risida ma’lumot berildi. Foto: Kun.uz 2024 yilning 1 yanvar holatiga O‘zbekistonda 1 kvadrat kilometr yer maydoniga o‘rtacha 82 nafar doimiy aholi soni to‘g‘ri keladi. Statistika agentligi ma’lumotlariga ko‘ra, bu o‘tgan yilning mos davriga nisbatan solishtirilganda o‘rtacha 1,8 kishiga ortgan (2023 yil 1 yanvar holatiga 1 kvadrat kilometrga 80,2 kishi). 2024 yilning 1 yanvar holatiga respublikaning doimiy aholisi 36,8 mln kishini tashkil etmoqda. Shahar joylarda – 18 768,5 ming kishi, qishloq joylarda – 18 031,3 ming kishi.